**PÁLYÁZATI FELHÍVÁS**

EGYETEMKÖZI

**INNOVÁCIÓS CSAPATVERSENYRE ÉS HUNGARIAN INNOVATION HUB ÖSZTÖNDÍJRA**

a BME Térítési és Juttatási Szabályzat 37. § alapján

**PÁLYÁZATI FELHÍVÁS**

EGYETEMKÖZI INNOVÁCIÓS ÖSZTÖNDÍJRA ÉS CSAPATVERSENYRE

A Budapesti Műszaki és Gazdaságtudományi Egyetem (a továbbiakban: BME), a Budapesti Metropolitan Egyetem (a továbbiakban: METU), a Neumann János Egyetem (a továbbiakban: NJE), valamint a Magyar Nemzeti Bank (a továbbiakban: MNB) (a továbbiakban együtt: **Kiírók**), - a nemzeti felsőoktatásról szóló 2011. évi CCIV. törvény 85/C. § d) pontja, valamint a BME Térítési és Juttatási Szabályzat 37. §-ában adott felhatalmazás alapján – együttműködésük keretében a felhívás szerinti egyetemközi „Hungarian Innovation Hub” ösztöndíjat és innovációs csapatversenyt hirdetnek (Pályázat) az alábbiaknak megfelelően.

1. **A Pályázat célja**

(1) A Kiírók közös célja, hogy a három egyetem érdeklődő hallgatóinak részvétele mellett értékes innovációs és startup ismereteket adjanak át, olyan lendületes és inspiráló tudományos-innovatív közösséget hozzanak létre, ahol a hallgatók, kutatók, oktatók és külső partnerek innovatív ötleteken és projekteken keresztül közösen formálhatják a jövőt. A Pályázat révén a három egyetem hallgatói nem csupán részt vehetnek a „*Startup management*”/„*Startup menedzsment*” egyetemközi kurzuson (továbbiakban: Kurzus), hanem a jelen Pályázati felhívás IV. a) pontja szerinti ösztöndíj birtokosai is lehetnek, valamint csapatokban végzett innovációs munkájukkal további, a jelen Pályázati felhívás IV. b) pontja szerinti ösztöndíjat is nyerhetnek. A Kurzus ismereteit a hallgatók csapatokban sajátítják el, ezen csapatok pedig részt vehetnek a jelen Pályázati felhívás szerinti innovációs csapatversenyen.

(2) A Pályázatot valamennyi a Pályázatban érintett Egyetem meghirdeti a saját hallgatói számára azzal, hogy az innovációs csapatversenyen résztvevő csapatok lehetnek vegyes összetételűek, azaz a csapattagok lehetnek a másik, Pályázatban érintett egyetemek hallgatói.

1. **A Pályázat által biztosított lehetőségek**

(1) A Kurzuson részt vevő hallgatók:

* Részesei lehetnek a Kurzushoz kapcsolódóan a 2023/24. őszi félévben egy-egy egésznapos, magas színvonalú bootcampnek, ahol az ökoszisztémában aktív szereplők adják át tudásukat a startup-ok számára releváns témákban.
* A 2023/24. őszi félév végén a Kurzus alkalmain és a bootcampeken részt vevő, a III. (1) bekezdésben előírt feltételeket teljesítő hallgatók a jelen Pályázati felhívás IV. a) pontja szerinti ösztöndíjban részesülnek.

(2) A jelen Pályázati felhívás IV. a) pontja szerinti ösztöndíjon kívül, a félév végén a jelen Pályázati felhívás szerinti innovációs csapatversenyen résztvevő legjobb csapatok a jelen Pályázati felhívás IV. b) pontja szerinti ösztöndíjat is elnyerhetik, emellett lehetőséget kaphatnak egy nemzetközi szinten is vezető egyetem online startup kurzusán történő részvételre.

1. **Az ösztöndíjra való jogosultság személyi feltételei**

(1) A Kurzuson részt vehet a 2023/24-es tanév első félévében a BME bármely Karának teljes idejű, vagy részidős alap-, mester-, osztatlan képzésében részt vevő, aktív hallgatói jogviszonnyal rendelkező hallgatója.

(2) Amennyiben az (1) bekezdés szerinti hallgató:

1. a Kurzus legalább 8 képzési alkalmán és a két bootcampen részt vett és legalább egyszer egyénileg vagy csapatban pitch-elt, és
2. a Kurzushoz tartozó kitöltött jelentkezési lapot határidőben és hiánytalanul leadta,

akkor a 2023/24. őszi félév végén, december 15-i pitch verseny lezárultával a jelen Pályázati felhívás IV. a) pontja szerinti ösztöndíjban részesül.

(3) A megengedettnél több hiányzásról orvosi igazolás benyújtása mellett felmentés kérhető, aminek elfogadása egyedi elbírálás alá esik a kurzus szervező által.

(4) Tekintettel arra, hogy a Kurzuson résztvevő hallgatók a Kurzus keretein belül legalább 2, maximum 4 fős csapatban dolgoznak, sajátítják el a Kurzus ismereteit, így a 2023/24. őszi félév végén a jelen Pályázati felhívásban leírtak szerinti innovációs csapatverseny kerül megrendezésre, ahol a jelen Pályázati felhívás szerinti feltételek megvalósulása esetén a legjobb csapatok a jelen Pályázati felhívás IV. b) pontja szerinti ösztöndíjat is elnyerhetik. A csapat kötelezően a III. (2) pont szerinti követelményeket teljesítő hallgatókból áll, ugyanakkor az egyes csapattagoknak nem kötelező ugyanarról a Pályázatban érintett egyetemről származniuk.

(5)Az ösztöndíj kifizetését a hallgató saját egyeteme teljesíti.

1. **A Pályázaton elnyerhető ösztöndíjak**

a) A BME Térítési és Juttatási Szabályzat (a továbbiakban: TJSZ) 37. § szerinti, egyszeri 200.000 Ft-os ösztöndíjban részesül a III. (2). pontban foglalt feltételeket teljesítő hallgató. Az ösztöndíjban részesülő hallgatókkal ösztöndíj szerződést köt a BME.

b) Az IV. a) pontban foglalat ösztöndíjon felül, a 2023/24. őszi félév végén a III. (2) pont szerinti követelményeket teljesítő hallgatókból álló legalább 2, maximum 4 fős csapatok közötti egyetemközi innovációs csapatversenyben a legjobb csapatok a jelen Pályázati felhívás szerinti feltételek megvalósulása esetén további ösztöndíjat nyerhetnek, melyre a Kiírók összesen 6 millió Ft, azaz hatmillió forint keretet tartanak fent, ezen keretösztöndíj elosztásáról a szakmai zsűri a VI. pontban foglalt szempontok szerint dönt.

c) Kiírók fenntartják a jogot, hogy a Kurzuson végzett hallgatói munka minőségére, illetve az egyetemközi innovációs csapatversenyben kifejtett tevékenység minőségére tekintettel a jelen IV. szakaszban foglalt bármely ösztöndíj ne kerüljön odaítélésre.

1. **A Pályázat menete, az innovációs csapatverseny elbírálása**

(1) A *Pályázati jelentkezési lap* (1. számú melléklet) leadásának határideje: **2023. december 3. 23:59 óra**. A Pályázati jelentkezési lapot e-mailben szükséges megküldeni a [danko.dora@gtk.bme.hu](mailto:danko.dora@gtk.bme.hu) címre. A tárgy mezőbe „Hungarian Innovation Hub ösztöndíj 2023/2024” szöveg kerüljön. Késedelmesen vagy hiányosan benyújtott Pályázati jelentkezési lap esetén az adott hallgató kizárásra kerül a jelen Pályázati felhívás szerinti ösztöndíjakból.

(2) Az innovációs csapatverseny a Kurzus zárórendezvényén kerül megrendezésre. Az innovációs csapatversenyen résztvevő csapatok a Kurzuson elsajátított ismeretek alapján a csoportosan kidolgozott innovációs megoldást bemutatják a csapatok munkáit elbíráló Szakmai Zsűrinek.

(3) A csapatok munkáit elbíráló Szakmai Zsűri a Pályázatban érintett intézmények – Budapesti Műszaki és Gazdaságtudományi Egyetem, Budapesti Metropolitan Egyetem, Neumann János Egyetem és Magyar Nemzeti Bank – által felkért legalább 3 szakértőből áll. A pontozásról a Szakmai Zsűri többségi szavazattal hoz döntést. Pontegyenlőség esetén az MNB által felkért szakértő javaslata a döntő.

(4) Az innovációs csapatversenyen azon csapatok részesülhetnek díjazásban, amely csapatok a legmagasabb pontszámot érték el. A csapatoknak járó ösztöndíj mértékéről a Szakmai Zsűri a csapat által készített megoldások alapján, a díjazásban részesíthető csapatok megoldásainak egymáshoz viszonyítását követően dönt. Az összdíjazás fixen 6.000.000 Ft, a feladat jellegére tekintettel minimum 1 maximum 6 csapat kaphat díjat. A csapatok innovációs megoldásainak értékelésénél, összehasonlításánál a Szakmai Zsűri az alábbi szempontokat veszi figyelembe (max. 100 pont):

* A megoldás megvalósíthatóságának vizsgálata, a vizsgálat eredményének érthető átadása a pitch-ben (max. 20 pont)
* Mennyire valós piaci problémára, mennyire valós a megoldás („fit”) (max. 25 pont)
* A megoldás egyedisége (a megszokottól eltérő, felidézhető, izgalmas) (max. 25 pont)
* A vállalkozás piaci pénztermelő képessége („money maker”) (max. 30 pont)

Az ösztöndíjban részesülő hallgatókkal ösztöndíj szerződést köt a BME.

(5) A Kiírók fenntartják annak a lehetőségét, hogy hogy a csapatmunkák, megoldások minőségére tekintettel bármilyen helyezés ne kerüljön odaítélésre. A csapatnak megítélt ösztöndíj a csapattagok között egyenlő arányban oszlik meg, függetlenül a csapattagok szerzőségi arányától.

(6) Az innovációs csapatverseny eredményéről döntés 2023. 12. 15.-én az MNB székházban tartott pitch versenyen, azaz a Kurzus zárórendezvényén kerül kihirdetésre, melyről az érintett csapatok tagjai később tájékoztató e-mailt is kapnak.

(7) Szakmai Zsűri által kiválasztott nyertes csapatoknak a döntést követően 60 napon belül kerül folyósításra az ösztöndíj, a vonatkozó egyetemi és kapcsolódó rendelkezések szabályaival összhangban.

**VI. A Pályázattal kapcsolatos határidők**

|  |  |
| --- | --- |
| Pályázat meghirdetése | 2023. november 28.. |
| Pályázati jelentkezési lap benyújtási határideje | 2023. december 3. 23:59 óra. |
| Kurzus zárórendezvényének napja | 2023. december 15. |
| Eredményhirdető e-mail megküldése | 2023. december 19. |
| Mindkét ösztöndíj folyósítás határideje | 2024. január 31-ig |

**VII. Hiánypótlás**

A Pályázat során hiánypótlásra lehetőség nincs.

**VIII. Adatvédelem**

A pályázók adatait a szervezők a hatályos adatvédelmi és egyéb jogszabályoknak megfelelően kezelik, a kiírói adatkezelési tájékoztatók szerint.

**IX. Jogorvoslat**

A pályázati eljárás során hozott döntések ellen a BME Térítési és Juttatási Szabályzatban meghatározott eljárásrendben élhet jogorvoslati kérelemmel a hallgató́.

**X. Tájékoztatás**

A Pályázatról további felvilágosítás a Dehelán Gábor (dehelan.gabor@bme.hu) címen kérhető.

Mellékletek: 1. számú melléklet: Jelentkezési lap

2. számú melléklet: Adatkezelési tájékoztatók